A javaslat összhangban van a közös halászati politikával. Állományvédelmi intézkedéseket, gazdálkodási intézkedéseket, megfigyelési, ellenőrzési és felügyeleti intézkedéseket, valamint a jogellenes, be nem jelentett és szabályozatlan halászat elleni intézkedéseket tartalmaz. Ezek az intézkedések a Tuniszi-csatornában élő szürke tőkehalra és piros ostorgarnélára, a Fekete-tengerben élő nagy rombuszhalra, az Alborán-tengerben élő nagyszemű vörösdurbincsra, valamint a vörös nemeskorallra vonatkoznak. A javaslat emellett halászati korlátozás alá vont területet hozna létre az Adriai-tengerben található Jabuka-árok (Pomo-árok) térségében. Ezek az intézkedések túlmutatnak a hatályos uniós szabályozáson.

Legutóbb az (EU) 2015/2102 rendelettel módosított 1343/2011/EU rendelet rendelkezett a GFCM határozatainak átültetéséről. Ez a javaslat az említett rendelet módosítása útján abba építi be az átültetendő intézkedéseket.

E javaslat célja átültetni az uniós jogba a Földközi-tengeri Általános Halászati Bizottság (GFCM) által a 2015., 2016., és 2017. évi ülésén elfogadott intézkedéseket. A GFCM egy regionális halászati gazdálkodási szervezet, amely a FAO Alapokmányának XIV. cikke értelmében jött létre. Fő céljai közé tartozik, hogy előmozdítsa a tengerek biológiai erőforrásainak fejlesztését, megőrzését, észszerű kezelését és körültekintő hasznosítását, valamint a fenntartható akvakultúra kialakítását a Földközi-tengeren, a Fekete-tengeren és a kapcsolódó vizeken. A GFCM az illetékességi körében kötelező erejű határozatokat (ún. ajánlásokat) fogadhat el. Ezeket elsősorban a szerződő feleknek címezi, de az ajánlások az üzemeltetőkre (például hajóparancsnokokra) rótt kötelezettségeket is tartalmazhatnak. Az ajánlások az azokról szóló első értesítéstől számított 120 nap elteltével emelkednek jogerőre, amennyiben nem merültek fel ellenvetések.

(5)2015. évi ülésén a GFCM elfogadta a Tuniszi-csatornában élő tengerfenéki állományok fenékvonóhálós halászatára vonatkozó minimumszabályok megállapításáról szóló GFCM/39/2015/2. számú ajánlást. E szabályok technikai állományvédelmi intézkedéseket írnak elő a piros ostorgarnélára (Parapenaeus longirostris) és a szürke tőkehalra (Merluccius merluccius) vonatkozóan. Ezen intézkedések egy részét az 1967/2006/EK tanácsi rendeletnek az érintett fajok minimális védelmi referenciaméreteiről szóló III. melléklete már tartalmazza. A GFCM/39/2015/2 ajánlásban a flottaigazgatással kapcsolatosan rögzített intézkedéseket ugyanakkor az 1343/2011/EU rendelettel kell végrehajtani az uniós jogban.

(6)2015. évi ülésén a GFCM elfogadta a Fekete-tengerben élő nagy rombuszhal (Psetta maxima) jogellenes, be nem jelentett és szabályozatlan halászatának megelőzését, megakadályozását és felszámolását célzó intézkedések megállapításáról szóló GFCM/39/2015/3. számú ajánlást. Ezen intézkedések többségét a 26/2004/EK bizottsági rendelet, az 1005/2008/EK tanácsi rendelet, az 1224/2009/EK tanácsi rendelet, az 1380/2013/EU rendelet, az 1343/2011/EU rendelet és a 404/2011/EU bizottsági végrehajtási rendelet már előírja. A GFCM/39/2015/2. számú ajánlásban rögzített flottaigazgatási intézkedések egy részét nem tartalmazza az uniós jog, ezért bele kell őket foglalni az 1343/2011/EU rendeletbe.

(7)2016. évi ülésen a GFCM elfogadta a Tuniszi-csatornában (GFCM 12–16 földrajzi alterület) folytatott szürketőkehal- és pirosostorgarnéla-halászatra vonatkozó többéves gazdálkodási terv létrehozásáról szóló GFCM/40/2016/4. számú ajánlást. E többéves terv bizonyos elemei már szerepelnek a 26/2004/EK bizottsági rendeletben és az 1380/2013/EU rendeletben. Ugyanakkor a GFCM/40/2016/4. számú ajánlásban előírt egyes intézkedéseket nem tartalmazza az uniós jog, ezért bele kell őket foglalni az 1343/2011/EU rendeletbe.

(8)2017. évi ülésén a GFCM elfogadta az Alborán-tengeren (GFCM 1, 2 és 3 földrajzi alterület) egy kétéves átmeneti időszakban folytatandó nagyszeművörösdurbincs-halászat kezeléséről szóló GFCM/41/2017/2. számú ajánlást. Ezen ajánlás operatív célkitűzése, hogy a nagyszemű vörösdurbincs halászati mortalitását az elfogadott elővigyázatossági viszonyítási értékeken belül tartsa, és a lehető leghamarabb elérje vagy megőrizze a maximális fenntartható hozamot.

(9)2017. évi ülésén a GFCM elfogadta az adriai-tengeri Jabuka-árokban (Pomo-árok) halászati korlátozás alá vont terület létrehozásáról szóló GFCM/41/2017/3. számú ajánlást.

(10) 2017. évi ülésén a GFCM elfogadta a GFCM 29 földrajzi alterületen (Fekete-tenger) folytatott nagyrombuszhal-halászatra vonatkozó többéves gazdálkodási tervről szóló GFCM/41/2017/4. számú ajánlást. Az ajánlás a nagy rombuszhal jogellenes, be nem jelentett és szabályozatlan fekete-tengeri halászata elleni kísérleti projekt formájában gazdálkodási, technikai, flottaigazgatási és ellenőrzési intézkedéseket fogalmaz meg. A többéves terv egyes elemeit a 26/2004/EK bizottsági rendelet, az 1005/2008/EK tanácsi rendelet, az 1224/2009/EK tanácsi rendelet, az 1380/2013/EU rendelet, az 1343/2011/EU rendelet és a 404/2011/EU bizottsági végrehajtási rendelet már tartalmazza. Ugyanakkor a GFCM/41/2017/4. számú ajánlásban előírt egyes intézkedéseket nem tartalmazza az uniós jog, ezért bele kell őket foglalni az 1343/2011/EU rendeletbe.

(11)2017. évi ülésén a GFCM elfogadta a földközi-tengeri vörös nemeskorall hasznosítására vonatkozó regionális alkalmazkodó gazdálkodási terv létrehozásáról szóló GFCM/41/2017/5. számú ajánlást.

(12)2017. évi ülésén a GFCM elfogadta a GFCM/41/2017/8. számú ajánlást a GFCM 12, 13, 14, 15 és 16 földrajzi alterület (Tuniszi-csatorna) nemzeti joghatóságon kívül eső vizeinek nemzetközi közös ellenőrzési és felügyeleti rendszeréről, amelyhez a tagállamok saját belátásuk szerint csatlakozhatnak. A közös halászati politika szabályainak betartása érdekében uniós jogszabályok születtek olyan ellenőrzési, vizsgálati és jogérvényesítési rendszer létrehozásáról, amely – többek között – a jogellenes, be nem jelentett és szabályozatlan halászati tevékenységek elleni küzdelemről is rendelkezik. Ezen belül az 1224/2009/EK tanácsi rendelet a közös halászati politika valamennyi szabályának betartását biztosítandó globális és integrált szemléletű uniós ellenőrzési, vizsgálati és jogérvényesítési rendszert hozott létre. A 404/2011/EU bizottsági végrehajtási rendelet megállapította az 1224/2009/EK rendelet végrehajtására vonatkozó részletes szabályokat. Az 1005/2008/EK tanácsi rendelet létrehozta a jogellenes, be nem jelentett és szabályozatlan halászat megelőzésére, megakadályozására és felszámolására irányuló közösségi rendszert. Az említett rendeletek már tartalmazzák a GFCM/41/2017/8. számú ajánlásban rögzített intézkedések egy részét. Ezeket az intézkedéseket tehát nem szükséges felvenni e rendeletbe. Ugyanakkor az ajánlásban előírt egyes intézkedéseket nem tartalmazza az uniós jog, ezért bele kell őket foglalni az 1343/2011/EU rendeletbe.

(13)Az 1343/2011/EU rendeletet ezért ennek megfelelően módosítani kell,

ELFOGADTA EZT A RENDELETET:

1. cikk

Az 1343/2011/EU rendelet módosításai

Az 1343/2011/EU rendelet a következőképpen módosul:

1.A 3. cikk a következőképpen módosul:

a)a bevezető mondat helyébe a következő szöveg lép:

„E rendelet alkalmazásában az 1380/2013/EU rendelet* 4. cikkében, az 1967/2006/EK rendelet 2. cikkében és a 1224/2009/EK rendelet 4. cikkében foglaltak mellett az alábbi fogalommeghatározások alkalmazandók:

–––––––––

(*) Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354, 2013.12.28., 22. o).”;

b)a szöveg a következő e) és f) pontokkal egészül ki: